**Povjerenstvo za unaprjeđenje i osiguranje kvalitete**

KLASA: 602-04/17-01/09

URBROJ: 2121-32-02-17-03

Đakovo, 28. studenoga 2017.

 **Članovima Fakultetskoga vijeća**

**Predmet: Godišnje izvješće o radu Povjerenstva za unaprjeđenje i osiguranje kvalitete u akademskoj godini 2016./2017.**

Tijekom akademske godine 2016./2017. Povjerenstvo za unaprjeđenje i osiguranje kvalitete visokoga obrazovanja Katoličkoga bogoslovnog fakulteta u Đakovu (dalje: Povjerenstvo) službeno je održalo jednu sjednicu.

Ključni događaji za sustav unaprjeđenja i osiguranja kvalitete na KBF-u u Đakovu su donošenje nove *Politike kvalitete* (29. svibnja 2017. godine), usvajanje novoga *Priručnika kvalitete Katoličkoga bogoslovnog fakulteta u Đakovu* (4. rujna 2017. godine) te priznanje za dosadašnji rad Povjerenstva te zalaganje voditeljice Ureda za unaprjeđenje i osiguranje kvalitete visokoga obrazovanja, znanost, projekte i međunarodnu suradnju (dalje: Ured za kvalitetu). Priznanje za brigu o kvaliteti dobiveno je na temelju rezultata neovisnog istraživačkog projekta financiranog sredstvima Europske unije i Ureda za udruge Vlade Republike Hrvatske čiji je nositelj bio Institut za razvoj obrazovanja. Rezultati projekta objavljeni su u knjizi „Uloga transparentnosti u unaprjeđivanju kvalitete visokoga obrazovanja“ gdje je Katolički bogoslovni fakultet u Đakovu proglašen najtransparentnijim visokim učilištem u regiji.

Na I. sjednici Povjerenstva, 24. studenoga 2016. godine, pod trećom točkom dnevnoga reda usvojen je Godišnji plan rada Povjerenstva u akad. godini 2016./2017. Godišnji plan rada Povjerenstva u akad. god. 2016./2017. obuhvaća 12 točaka od kojih je 11 ili 92% u cijelosti provedeno, a 1 (10. točka *Godišnjeg plana rada Povjerenstva*) ostvarena je djelomično te se dovršenje realizacije ovoga zadatka prenosi u sljedeću akademsku godinu.

Godišnji plan rada Povjerenstva za unaprjeđenje i osiguranje kvalitete u akademskoj godini 2016./2017. obuhvaća sljedeće:

1. Promicanje članstva u Zajednici prijatelja fakulteta (kontinuirano).
2. Prikupljanje podataka o nastavnoj i izvannastavnoj aktivnosti nastavnika u svrhu analize utjecaja na društvo (prosinac 2016.).
3. Izraditi novi Priručnik kvalitete prema novim ESG standardima i zahtjevima donesene nove Strategije razvoja KBF-a u Đakovu. (po donesenom priručniku na razini sveučilišta i po prihvaćenim novim kriterijima vanjskog vrjednovanja studijskih programa -AZVO-a).
4. Analiza Jedinstvene sveučilišne studentske ankete (svibanj 2017. – po dobivenim rezultatima).
5. Evaluacija rada stručnih službi (ožujak 2017.).
6. Erasmus+ info dan uz tematsku radionicu sa studentima koji su se vratili s razmjene u zimskom semestru (ožujak 2017.).
7. Analiza Sveučilišnih indikatora (travanj 2017.).
8. Analiza mentorstva (travanj 2017.).
9. Analiza studijskoga programa - anketa studenata 5. godine (lipanj 2017.).
10. Praćenje realizacije aktivnosti Povjerenstva propisanih Strategijom razvoja (tijekom ak. godine)
11. Istraživanje uzroka neefikasnog studiranja (listopad 2017.).
* Radionice: - Kroz sustav mentorstva

**Realizacija Godišnjeg plana Povjerenstva za unaprjeđenje i osiguranje kvalitete**

**1. Promicanje članstva u Zajednici prijatelja fakulteta (kontinuirano) *Ostvareno 100%.***

Prema planu aktivnosti diplomantima je pri prijavi diplomskog ispita ponuđeno članstvo u Zajednici prijatelja Fakulteta. Zajednici prijatelja u akad. godini 2016./2017. pristupilo je 23 novih članova (Marija Baković, Anita Bošnjak, Ivan Bassi, Sandra Brođanac, Željko Filajdić, Zlata Gilja, Dinko Glavaš, Dragana Ilišin, Luka Ivković, Terezija Jurković, Ivana Katilović, Ivan Kunčević, Ante Lučić, Bernard Majer, Matej Martinović, Ružica Mihić, Eda Miljković, Petar Maskaljević, Božidar Nađ, Ana Ognjenović, Nino Perica, Filip Sertić i Marija Zečević). S 30. rujna 2017. godine Zajednica broji ukupno 146 članova. Popis članova redovito se ažurira na internetskoj stranici Fakulteta.

**2. Prikupljanje i analiza podataka o nastavnoj i izvannastavnoj aktivnosti nastavnika u svrhu analize utjecaja na društvo (12/2016.) *Ostvareno 100%***

Tijekom prosinca prikupljana su nastavnička izvješća o nastavnoj i izvannastavnoj djelatnosti nastavnika u 2016. godini. 30. siječnja 2017. godine izrađeno je skupno izvješće o rezultatima te zbirni popis svih znanstvenih, nastavnih, stručnih, popularizacijskih i društvenih aktivnosti nastavnika tijekom 2016. godine. Ovi podatci korišteni su u izvješću o znanstvenoj djelatnosti na KBF-u u Đakovu za potrebe izvještavanja Sveučilišta J. J. Strossmayera u Osijeku u okviru programa *Višegodišnjeg institucijskog financiranja znanosti temeljeno na rezultatima.* Zaprimljeno je ukupno 26 nastavničkih izvješća.

Povjerenstvo je zadovoljno prisutnošću nastavnika Katoličkoga bogoslovnog fakulteta u Đakovu u znanstvenoj i stručnoj javnosti te njihovim sudjelovanjem u popularizacijskim aktivnostima, dostupnošću i vidljivosti u javnim medijima.

Detalji se nalaze u prilogu „Zbirni pregled sadržaja godišnjih nastavničkih izvješća o znanstvenom, nastavnom i istraživačkom radu za 2016. godinu“ od 30.01.2017.

**3. Revidirati Priručnik kvalitete prema novim ESG standardima i zahtjevima donesene nove Strategije razvoja KBF-a u Đakovu. *Ostvareno 100%***

Novi Priručnik kvalitete Katoličkoga bogoslovnog fakulteta u Đakovu usvojen je 4. rujna 2017. godine na IX. redovitoj sjednici Fakultetskoga vijeća pod 4. točkom dnevnoga reda. Uz Priručnik izrađeni su i anketni obrasci koje Povjerenstvo u svojoj nadležnosti po potrebi i interesnim područjima anketiranja može prilagođavati.

**4. Jedinstvena sveučilišna studentska anketa (veljača 2017.) *Ostvareno 100%***

Jedinstvena sveučilišna studentska anketa za akademsku 2015./2016. godinu provedena je na Sveučilištu Josipa Jurja Strossmayera u Osijeku tijekom rujna i listopada 2016. godine. Prvi dio ankete dijelom koji se odnosi na nastavničke kompetencije ispunjava se ocjenama u rasponu od 1 (najlošija) do 5 (najbolja ocjena), a dijelom se izražava u postotcima (o važnosti kolegija za buduću karijeru i redovitosti pohađanja nastave studenata). U drugomu dijelu ankete studentu se postavljaju pitanja vezana uz istraživanje pojavnosti situacija svih oblika diskriminacije i zlostavljanja.

U anketi je sudjelovalo 11257 studenata što je 70,277% od ukupno 16 018 studenata koji su mogli pristupiti anketi. Postotak ispunjavanja ankete kreće se od 49,313% (Poljoprivredni fakultet) do 87,117% (KBF u Đakovu).

Na Katoličkom bogoslovnom fakultetu u Đakovu u anketi je sudjelovalo 142 studenata što je **87,117%** od ukupno **163** studenta koji su mogli pristupiti anketi. Vrjednovano je **29 nastavnika** i **suradnika** sa svih godina integriranoga preddiplomskoga studijskih programa koji se izvode na sastavnici, a ukupno su studenti ispunili **1758** anketa.

Studenti su nastavnike i suradnike ocjenjivali ocjenama od jedan (najlošija ocjena) do pet (najbolja ocjena). Postignuta prosječna ocjena na razini Fakulteta za nastavnike i suradnike je 4.68

Kategorije pitanja unutar koje su studenti vrjednovali nastavnike i suradnike ocjenom su dostupnost za konzultacije, kvaliteta i dostupnost materijala, razumljivost i jasnost predavanja/vježbi, redovitost održavanja nastave/vježbi i korektnost pri ocjenjivanju. Rezultati unutar pojedine kategorije su sljedeći:

|  |
| --- |
| 1. Dostupnost nastavnika/suradnika za konzultacije **4.692** |
| 2. Kvaliteta i dostupnost materijala **4.653** |
| 3. Razumljivost i jasnost predavanja/vježbi **4.622** |
| 4. Redovitost održavanja nastave/vježbi **4.794** |
| 5. Korektnost nastavnika/suradnika pri ocjenjivanju **4.617** |
| **Prosječna ocjena (zbirno svi odgovori na pitanja 1-5)**  **4.676** |

Rezultati su iz Rektorata pristigli u siječnju 2017. godine. Izvješće o rezultatima Jedinstvene sveučilišne studentske ankete provedene na Katoličkom bogoslovnom fakultetu u Đakovu za akademsku godinu 2015./2016. za Povjerenstvo je priredila voditeljica Ureda za kvalitetu 17. veljače 2017. godine. Svim nastavnicima dostavljen je prikaz osobnih rezultata te zbirno izvješće.

**5. Evaluacija rada stručnih službi (ožujak 2017.). *Ostvareno 100%***

Povjerenstvo je u svomu godišnjem planu predvidjelo i provođenje ankete o studentskom zadovoljstvu uslugama i radom stručnih službi. U akademskoj godini 2016./2017. na Katoličkom bogoslovnom fakultetu u Đakovu Sveučilišta Josipa Jurja Strossmayera u Osijeku studiralo je ukupno 147 studenata (izuzevši apsolvente).

Anketa je u na cijelom studiju provedena istovremeno uz anketu o mentorstvu uz pomoć bidela – studentskih povjerenika godišta u ožujku 2017. godine. Ukupno je ispunjeno 117 anketa što čini 80% ukupne studentske populacije. Odaziv na anketu bio je sljedeći : 61% studenata prve, 94% studenata druge, 61% studenata treće, 88% studenata četvrte i 90% studenata pete godine studija, 50 studenata ili 43% ispitanih studenata ostavilo je komentar ili prijedlog za poboljšanje.

Knjižnica i Čitaonica- Studenti su, njih preko 80%, zadovoljni i u potpunosti zadovoljni kompletnom uslugom knjižnice. 24% studenata iskazuje nezadovoljstvo dostupnošću knjiga. U ovom odjeljku najlošije ocijenjena područja su „Radno vrijeme je prilagođeno potrebama korisnika“ i „Knjižnica je dobro opremljena nastavnom i stručnom literaturom“. U tom smislu je 35 studenata, koji su ostavili svoj komentar, najveći broj prigovora uputilo u tom smjeru. U ispitanom području – Knjižnica i Čitaonica - ne uočavaju se manjkava područja, jednakim ritmom nastavlja se pribavljanje suvremene literature za potrebe nastavnoga i znanstvenoga rada, udio zadovoljnih i potpuno zadovoljnih studenata iznosi 83%

Studentska služba - ili ured za studente ocijenjen je izvrsnom ocjenom. U uredu za studente zaposlena je jedna osoba, a radno vrijeme za studente je radnim danom 9:45-10:15 i 12:30-14:00 sati. Studenti su preko 90% zadovoljni i u potpunosti zadovoljni uslugama, informiranjem, osposobljenošću i pristupom osoblja te nešto manje radnim vremenom (87%).

U ispitanom području – Studentska služba - ne uočavaju se manjkava područja, udio zadovoljnih i potpuno zadovoljnih iznosi 93%. Treba potaknuti Studentski zbor i predstavnike studenata u Fakultetskom vijeću da prema potrebi, s vremena na vrijeme, organiziraju studentske susrete kako bi podijelili relevantne informacije sa cijelom studentskom populacijom te ujedno izvidjeti studentske prijedloge i realnu potrebu izmjene radnog vremena Ureda za studente.

U ocjeni prostora odnosno učionica, studenti su najlošije ocijenili tehničku opremljenost te održavanje ugodne temperature za rad. Početkom 2017. godine u učionicama I. i II. godine postavljeni su novi projektori, a u planu je kroz sljedeće razdoblje osuvremenjivanje tehničkih pomagala u nastavi svih godina studija, odnosno svih učionica.

Ovisno o financijskim mogućnostima planirat će se ugradnja klimatizacije na I. katu, no trenutno nije prioritet ulaganja jer su tijekom ljeta učionice prazne, a predavanja se počinju održavati početkom listopada. U ispitanom području – Učionice - udio zadovoljnih i potpuno zadovoljnih iznosi 84%.

Anketu provela i rezultate obradila u „Analiza rezultata ankete o studentskom zadovoljstvu uslugama i radom stručnih službi“ voditeljica Ureda za kvalitetu (13. lipnja 2017.), a izvješće pregledala i odobrila Uprava Fakulteta.

**6. Erasmus+ info dan uz tematsku radionicu sa studentima koji su se vratili s razmjene**

 **(ožujak 2017.). *Ostvareno 100%***

U ponedjeljak, 06. ožujka 2017. godine, s početkom u 13 sati, za studente Katoličkog bogoslovnog fakulteta u Đakovu, djelatnica Službe za međunarodnu i međusveučilišnu suradnju Sveučilišta Josipa Jurja Strossmayera u Osijeku održala je radionicu u sklopu Info dana o Erasmus+ programu mobilnosti i njegovoj realizaciji u akademskoj godini 2017./2018. Martina Šuto, institucijska Erasmus koordinatorica predstavila je program Erasmus+ te naglasila uvjete, način i mogućnosti ostvarenja razmjene te postupak prijave na otvoreni natječaj. Studenti s razmjene iz zimskoga semestra kratko su predstavili svoja iskustva s Katoličkoga teološkoga fakulteta Karlova sveučilišta u Pragu i Teološkoga fakulteta Sveučilišta u Münsteru.

Osim ugovora koji su sklopljeni za KBF u Đakovu, studenti mogu ići i na MF Norwegian School of Theology Oslo, Norveška te Karl Franzens Universität Graz, Austrija. Odgovarajući na pitanja studenata susret je završio predstavljanjem konkretnih i praktičnih savjeta u realizaciji Erasmus studentske mobilnosti.

**7. Analiza Indikatora kvalitete (travanj 2017.) *Ostvareno 100%***

Prema zahtjevima novih ESG standarda postojeći obrasci i tablice za praćenje indikatora kvalitete dopunjene su novim područjima praćenja kvalitete studijskih programa i studiranja. (28. siječnja 2016.)

Sveučilišni indikatori predstavljaju rezultate osnovnih pokazatelja kvalitete funkcioniranja sustava visokoga obrazovanja, u akademskoj godini 2016./2017. prikupljani su dodatni podatci prema zahtjevima novih ESG standarda te obuhvaćaju sljedeće podatke:

1. Broj prijavljenih i struktura upisanih studenata

2. Broj upisanih studenata u višu godinu studija

3. Usporedba uspjeha studiranja studenata ovisno o završenom srednjem obrazovanju

4. Broj studenata koji su stekli kvalifikaciju na KBF-u u Đakovu

5. Prolaznost i neprolaznost te stopa odustajanja na studijskom programu

6. Prolaznost i ocjena na ispitu

7. Zapošljavanje po diplomiranju.

Na temelju dobivenih rezultata Indikatora kvalitete ne iščitavaju se nova problematična područja, osim zapošljavanja i nesklad u prikupljenim podatcima o nezaposlenim teolozima između podataka Nadbiskupijskog katehetskog ureda i Hrvatskoga zavoda za zapošljavanje – Podružnice Osijek.

Detaljni podatci mogu se vidjeti u izvješću Indikatori kvalitete 2016./2017. od 26. travnja 2017. g. koje je prikupila i sastavila voditeljica Ureda za kvalitetu.

**8. Analiza mentorstva (ožujak 2017.) *Ostvareno 100%***

Ured za kvalitetu svake godine ažurira Vodič kroz teme mentorskih susreta za nastavnike i studente. Vodičem je predviđeno održavanje najmanje 3 susreta na razini godišta (godine studija) i 2 zajednička (hodočašća i studijsko putovanje).

U akademskoj godini 2016./2017. SWOT analiza provedena je u ožujku uz pomoć predstavnika pojedinoga godišta te je ove godine obuhvatila sve godine studija, na preporuku prošlogodišnjeg izvješća o rezultatima vrjednovanja mentorstva. V. godinu studija smo ovoga puta izuzeli jer je njihov mentor zbog zdravstvenih poteškoća bio spriječen održati susrete prema terminskom okvirnom planu iz Vodiča kroz teme mentorskih susreta za nastavnike i studente te je održavanje susreta odgođeno za kasnije, temeljem čega studenti u vrijeme provođenja ankete nisu imali iskustvo o kojem bi mogli izraziti svoje mišljenje.

Tijekom akademske godine 2016./2017. održano je ukupno 14 susreta na razini godišta te 2 na razini studija. Od toga održana su po 3 susreta na I. i II. godini, 4 susreta na III. te po dva na IV. i V. godini. U sklopu susretâ realizirane su 4 radionice.

Anketu je od ukupno 118 studenata (I.-IV. godina) ispunilo 92 (78%) od toga 29 studenata nije imalo nikakvih komentara (25%), a komentare u SWOT područjima ostavilo je 63 studenata što čini 53% od ukupnog broja studenata koji su mogli ispuniti anketu. 63 studenata ostavilo je ukupno 143 komentara od toga u području snaga ili prednosti 54 (38%), slabosti ili nedostataka 33 (23%), mogućnosti ili prilika 42 (29%) te području prijetnji ili opasnosti 14 komentara (10%). Komentari koji su išli u smjeru vrjednovanja studija i fakulteta su izuzeti jer nisu predmet ove analize.

Uvidom u rezultate evidentno je da su u području prilika ili mogućnosti (koje se nameću izvana i koje možemo iskoristiti u svoju korist) studenti uglavnom navodili koje sve mogućnosti i prilike njima otvara mentorski sustav te su davali prijedloge za unaprjeđenje sustava. U tom smislu područje prednosti i mogućnosti možemo gledati kao jednu cjelinu te promatrati mentorstvo u svjetlu 67% zadovoljnih studenata koji žele mentorstvo, vide njegovu korisnost i važnost te promišljaju o njegovu unaprjeđenju.

Rezultati su dostupni u dokumentu „Swot analiza mentorskog sustava podrške studentima“ od 19. lipnja 2017. koje je priredila Antonija Pranjković, a pregledala i odobrila Uprava Fakulteta.

**9. Analiza studijskoga programa - anketa studenata 5. godine (kontinuirano) *Ostvareno 100%***

Na temelju zahtjeva Agencije za znanost i visoko obrazovanje i Središnjeg prijavnog ureda Ured za kvalitetu prikuplja podatke od studenata koji završavaju studij prilikom prijave diplomskoga ispita kroz Upitnik koji je dostavljen Fakultetu. Ovu priliku zbog praktičnosti provedbe Ured za kvalitetu iskoristio je i za anketiranje o zadovoljstvu različitim aspektima studijskog programa.

Od ukupno 20 studenta koji su prijavili diplomski ispit anketi je pristupilo 16 (80%) studenata integriranog preddiplomskog i diplomskog filozofsko-teološkog studija. 13 od 16 studenata odnosno njih 81% studenata ostavilo je svoj komentar.

Rezultate prikupila i obradila voditeljica Ureda za kvalitetu, a dostupni su u „Rezultati anketnog upitnika za studentice i studente diplomante u 2016./2017. godini“ od 16. listopada 2017. godine.

**10. Praćenje realizacije aktivnosti Povjerenstva propisanih Strategijom razvoja**

***Djelomično ostvareno 67%***

Strategijom razvoja Fakulteta u nadležnost povjerenstva stavlja se nekoliko zadataka:

* Osmišljavanje i provedba interne ankete s naglaskom na sve aspekte ostvarivanja procesa učenja – provedba ankete je osmišljena novim Priručnikom kvalitete i izrađen je anketni obrazac no anketa nije provedena u akademskoj 2016./2017. stoga je ovaj zadatak ***djelomično ostvaren****.*
* Praćenje uvjeta i uspješnosti polaganja ispita redovito provodi Ured za kvalitetu nakon zimskog, ljetnog i jesenskog ispitnog roka za sve predmete prema godini studija na razini pojedinačnih semestara i godišnje (Prolaznost na kraju akademske godine 2015./2016. od 17. listopada 2016.; Prolaznost u zimskom semestru nakon zimskog ispitnog roka od 13. ožujka 2017.; Prolaznost u ljetnom semestru nakon ljetnog ispitnog roka od 7. rujna 2017. godine). Zadatak u potpunosti ***ostvaren***.
* Osmišljavanje i provedba unutarnje prosudbe – provedba unutarnje prosudbe je osmišljena novim Priručnikom kvalitete no nije provedena u akademskoj 2016./2017. stoga je ovaj zadatak ***djelomično ostvaren****.*

**11. Istraživanje uzroka neefikasnog i neuspješnog studiranja (10/2017.) *Ostvareno 100%***

Na temelju uvida u broj studenata koji su stekli uvjete za upis u višu godinu studija, Povjerenstvo u suradnji s Uredom za kvalitetu provelo je istraživanje razloga neefikasnog i neuspješnog studiranja, budući da 13 studenata pri upisu u višu godinu studija u akademskoj 2016./2017. godini nije imalo stečene uvjete. Uzimajući u obzir ukupan broj studenata pri upisu u ak. godinu 2016./2017. - 162, udio studenata bez uvjeta za upis u višu godinu studija iznosi 8%.

Tijekom akademske godine 2016./2017. godine ukupno se ispisalo 12 studenata od kojih su njih 7 i u ranijem razdoblju studija već bili ponavljači, a još 1 student bi u ak. god. 2016./2017. prvi puta ponavljalo godinu. Iz uvida u položene ispite, ostale relevantne podatke iz ISVU-a i na temelju rečenoga zaključuje se da za samo 2 studenata razlog ispisa nije neispunjavanje uvjeta za upis u višu godinu studija te za još 2 razlog ispisa je prijelaz na drugi fakultet.

U akademskoj godini 2016./2017. ukupno je bilo 13 studenata ponavljača od kojih se tijekom akademske godine ili netom prije upisa ponavljačke godine ispisalo 7 studenata. 6 studenata nastavilo je studij u statusu ponavljača, a dvije studentice koje nisu stekle uvjete za upis u višu godinu studija aktivirale su mirovanje zbog odlaska na porodni dopust (one nisu uključene u ovu analizu). U tom smislu zaključujemo da je kroz prethodnu akademsku godinu neučinkovito i neuspješno studiralo ukupno 13 studenata (ispisani zbog neispunjavanja uvjeta + ponavljači). Dakle udio neuspješnih odnosno ispisanih studenata u ukupnom broju studenata je 5%, a udio ponavljača u ukupnom broju studenata iznosi 3%.

Anketiranje studenata provodio je Ured za kvalitetu tijekom akademske 2016./2017. godine, ispisanih studenata pri ispisu sa studija, a studente ponavljače nakon upisa u redovnu višu godinu studija odnosno početkom listopada 2017. godine, prema naputku Povjerenstva od prethodnog anketiranja ponavljača 2015. godine.

Ukupan broj ispisanih i neefikasnih studenata tijekom akademske godine 2016./2017. bilo je 17, od toga koji su ispunili anketni listić:

* 11 ispisanih studenata od kojih je anketu ispunilo njih 11 ili 100%
* 6 studenata ponavljača od kojih je anketu ispunilo 3 ili 50%.

Detaljni rezultati dostupni su u „Rezultati ankete za utvrđivanje razloga neuspješnog studiranja u akademskoj godini 2016./2017. Ispis/Ponavljanje godine“ od 20. listopada 2017.

**12. Radionice *Ostvareno 100%***

Unutar mentorskog sustava podrške studentima održane su:

* radionica Ankica Landeka u suradnji s mentorom I. godine, mr. sc. Tadijom Crnjakom o pretraživanju kataloga i baza podataka (14. prosinca 2016.);
* radionica Antonija Pranjković u suradnji s mentoricom II. godine, dr. sc. s. Silvanom Fužinato o Erasmus+ programu mobilnosti, dopunskoj ispravi o studiju i vrjednovanju izvannastavnih aktivnosti (19. siječnja 2017.);
* radionica Antonija Pranjković u suradnji s mentorom III. godine, doc. dr. sc. Davorom Vukovićem o Erasmus+ programu mobilnosti, dopunskoj ispravi o studiju i vrjednovanju izvannastavnih aktivnosti (28. ožujka 2017.);
* sastanak o proceduri polaganja diplomskog ispita održala Lidija Drmić u suradnji s mentorom V. godine, izv. prof. dr. sc. Stjepanom Radićem (30. svibnja 2017.);

Erasmus administrativna koordinatorica održala je dvadesetak individualnih savjetovanja o Erasmus+ programu mobilnosti za 5 studenata u realizaciji Đurđević, Puljić, Klem, Kovač i Martinović te 2 studenata u postupku prijave M. Vereš i I. Žavcar.

***Godišnje izvješće o radu Povjerenstva za unaprjeđenje i osiguranje kvalitete*** ***u akademskoj godini 2016./2017*. *usvojeno je jednoglasno na I. sjednici Povjerenstva za unaprjeđenje i osiguranje kvalitete visokoga obrazovanja na Katoličkom bogoslovnom fakultetu u Đakovu u akademskoj 2017./2018. godini održanoj elektronskim putem od 23.-28. studenoga 2017. godine.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc. dr. sc. Boris Vulić,

predsjednik Povjerenstva za kvalitetu

Prilozi:

1. Zbirni pregled sadržaja godišnjih nastavničkih izvješća o nastavnom, znanstvenom i istraživačkom radu za 2016. i Dodatak: popis sadržaja nastavničkih izvješća, Đakovo, 30. siječnja 2017.
2. Priručnik kvalitete Katoličkoga bogoslovnog fakulteta u Đakovu, Đakovo, 4. rujna 2017.
3. Izvješće o rezultatima Jedinstvene sveučilišne studentske ankete provedene na Katoličkom bogoslovnom fakultetu u Đakovu za akademsku godinu 2015./2016., Đakovo, 17. veljače 2017.
4. Swot analiza mentorskog sustava podrške studentima, Đakovo, 19. lipnja 2017.
5. Analiza rezultata ankete o studentskom zadovoljstvu uslugama i radom stručnih službi, Đakovo, 13. lipnja 2017.
6. Indikatori kvalitete 2016./2017., Đakovo, 26. travnja 2017.
7. Rezultati anketnog upitnika za studentice i studente diplomante u 2016./2017. godini, Đakovo, 16. listopada 2016.
8. Rezultati ankete za utvrđivanje razloga neuspješnog studiranja u akademskoj godini 2016./2017. Ispis/Ponavljanje godine“ od 20. listopada 2017.
9. Dodatak: Izvješće Ureda za unaprjeđenje i osiguranje kvalitete visokog obrazovanja, znanost, projekte i međunarodnu suradnju.

**Dodatak:**

**I. Provedene aktivnosti Ureda za unaprjeđenje i osiguranje kvalitete visokog obrazovanja, znanost, projekte i međunarodnu suradnju, a koje nisu dio Godišnjeg plana Povjerenstva:**

Aktivnosti:

* Izrađen Akcijski plan provedbe Strategije razvoja 2016.-2021. u akademskoj 2016./2017. (za internu uporabu Upravi i uredu za kvalitetu)
* Izrađeno Godišnje izvješće o radu Povjerenstva za unaprjeđenje i osiguranje kvalitete u akademskoj godini 2015./2016. (24. studenoga 2016.)
* Izrađen Godišnji plan rada Povjerenstva za unaprjeđenje i osiguranje kvalitete u akademskoj 2016./2017. (24. studenoga 2016.)
* Godišnje izvješće o znanstvenoj aktivnosti u 2016. godini (VIF – pojedinačni podatci i zbirno izvješće objavljuju se na web stranici Sveučilišta *Istraživanja – Namjensko financiranje*) (11. siječnja 2017.)
* Izrađeno Godišnje izvješće dekana o radu Katoličkoga bogoslovnog fakulteta u Đakovu Sveučilišta Josipa Jurja Strossmayera u Osijeku za akademsku godinu 2015./2016. (12. siječnja 2017.)
* Izrađeno Godišnje izvješće o realizaciji Strateškog programa znanstvenih istraživanja u 2016. godini. (12. siječnja 2017.)
* Izrađen projektni prijedlog za suradnju s partnerskim zemljama (BiH-KBF Sarajevo) unutar Erasmus+ programa (13. siječnja 2017.)
* Izvješće o provedbi aktivnosti KBF-a u Đakovu koje doprinose realizaciji Strategije razvoja Sveučilišta Josipa Jurja Strossmayera u Osijeku (16. siječnja 2017.)
* Izrađeno Obrazloženje financijskoga plana u Prijedlogu financijskoga plana razdjela 080 – Ministarstvo znanosti, obrazovanja i sporta za razdoblje 2017.-2019. godine. (24. siječnja 2017.)
* Izrađeno Izvješće o realizaciji Strategije razvoja 2016.-2021. (27. veljače 2017. godine.)
* Prikupljanje evidencijâ održane nastave i izrada Izvješća o realizaciji nastave u zimskom semestru akademske godine 2016./2017. (27. veljače 2017.)
* Provedeno 5 postupka priznavanja razdoblja mobilnosti (Đurđević, Martinović, Klem, Kovač, Puljić)
* Nova Politika kvalitete 29. svibnja 2017.
* Dopis i dokazi Agenciji za znanost i visoko obrazovanje: Obavijest o ispunjavanju minimalnih uvjeta za obavljanje znanstveno-nastavne djelatnosti Katoličkoga bogoslovnog fakulteta u Đakovu Sveučilišta Josipa Jurja Strossmayera u Osijeku i molba za izdavanje pozitivne akreditacijske preporuke (30. svibnja 2017.)
* Izrađeni obrasci za i prikupljena Izvješća studenata o mobilnosti na inozemnoj visokoškolskoj ustanovi domaćinu u svrhu studijskoga boravka u: zimskom semestru akademske godine 2016./2017. (travanj/svibanj 2017.) te zimskom i ljetnom semestru akademske godine 2016./2017. (rujan 2017.)
* Prikupljanje evidencijâ održane nastave i izrada Izvješća o realizaciji nastave u ljetnom semestru akademske godine 2016./2017. (26. lipnja 2017.)
* Izrađeno Izviješće KBF-a u Đakovu o funkcioniranju i učinkovitosti sustava upravljanja kvalitetom u svrhu provedbe Unutarnje prosudbe sustava osiguravanja kvalitete za akademsku godinu 2016./2017. Sveučilišta(UNI-OB-8-12) (10. srpnja 2017.)
* Prikupljeni i dostavljeni podatci na zahtjev Sveučilišta za U- Multirank (23 obrasca), 31. kolovoza 2017., podatci se ažuriraju svakih 6 mjeseci.
* Podneseno Godišnje izvješće o kvaliteti Agenciji za znanost i visoko obrazovanje (internetsko sučelje,11. srpnja 2017.)
* Proračunska obrazloženja 2018-2020, (11. rujna 2017.)
* Transparentnost znanstvene produktivnosti nastavnika (priprema podataka – indeksiranost, citiranost, kvartil, engleski naziv, H-indeks – za sveučilišnu web stranicu u kategorijama: novi izvrsni radovi, novi radovi, radovi u zbornicima, knjige )
* Redovito ažuriranje podataka (izvedbeni plan, napredovanja…) u MOZVAG-u (informacijski sustav za podršku u postupcima inicijalne akreditacije studijskih programa, reakreditacije visokih učilišta i audita visokih učilišta, odnosno vanjske neovisne periodične prosudbe sustava kvalitete).
* Ažuriranje podataka, korektura godišnjaka Raspored akademske godine i priprema za tisak
* Ažuriranje Vodiča kroz teme mentorskih susreta za nastavnike i studente, priprema zapisnika te evidencija održanih mentorskih susreta.
* Prikupljanje izvješća o zadovoljstvu realizacijom studentske razmjene (odlazni studenti)
* Priprema potvrda o rezultatima JSSA u svrhu prikupljanja dokumentacije za napredovanja (19)
* Priprema potvrda o sudjelovanju na kolokvijima i simpozijima u organizaciji KBF-a u Đakovu (95).
* Priprema podataka za izdavanje isprava o dovršenju programa cjeloživotnog učenja, priprema za tisak i korektura prijeloma (Jasmina Hiler, Sonja Majić, Katarina Mlinarević, Gabrijela Rakitić i Gabrijela Vučinić – potvrda, dopunska isprava hrv. i dopunska isprava engl.)
* Priprema podataka za izdavanje isprava o dovršenju poslijediplomskog specijalističkog studija, priprema za tisak i korektura prijeloma diploma, dopunskih isprava hrv. i dopunskih isprava engl. (Pastoral kriznih situacija: Đuro Abramović, Filip Carević, Vlatko Glavaš, Edo Jurić, Sanja Kopunović Legetin , Maja Odobašić, Goran Rukavina, Svjetlana Šokić; Pastoral obitelji: Sani Gilja (rođ. Bošnjak), Žarka Karoglan, Ljubica Kovač, Ana-Marija Kuća, Katarina Paić, Snježana Rakarić Šimeg, Zorica Tomić)
* Priprema za tisak priznanja, nagrada, povelja i pohvala prigodom Dana Fakulteta.
* Korektura dopunskih isprava za 20 magistara teologije
* Priznavanje izvannastavnih aktivnosti (x2) i evidentiranje u ISVU sustavu (nagrade) za dopunsku ispravu o studiju
* Pisanje i priprema tekstova za objavu u Sveučilišnom glasniku (mjesečnom prilogu Glasa Slavonije), tijekom akademske 2016./2017. godine objavljeno je sveukupno 13 tekstova (vijesti, događaji i predstavljanje) te 9 najava u popularizacijskim aktivnostima s Katoličkoga bogoslovnog fakulteta u Đakovu.
* Izrađena izvješća (sumarni pregled) Ureda za kvalitetu o uspješnosti studiranja po predmetima na razini studijske godine na temelju pojedinačnih podataka iz ISVU sustava i na temelju Zapisnika o održanim ispitima, te godišnje izvješće za ak. g. 2016./2017. i dva semestralna izvješća o prolaznosti na ispitnim rokovima.
* Redovito pisanje/uređivanje i slanje obavijesti i najavâ događanja za mrežnu stranicu Sveučilišta.
* Redovito pisanje i slanje vijesti s KBF-a za mrežnu stranicu Nadbiskupije đakovačko-osječke vezano uz funkcioniranje Fakulteta (upisani studenti, napredovanje nastavnika, novi ugovori o razmjeni).
* Redovito slanje dokumenata i aktualizacija dijela web stranice Fakulteta Osiguravanje kvalitete i Mobilnost
* Definiranje izgleda Svjedodžbe i priprema za tisak (đakonima o završenoj pastoralnoj godini)
* Ažuriranje i dorada Obrasca za podnošenje nastavničkog izvješća prema zahtjevima tablica za samoanalizu i podataka koji će se tražiti novim Uvjetima Rektorskoga zbora
* Evidencija i analiza zaposlenosti kroz suradnju s HZZ
* Evidencija izvješća i analiza sustava kvalitete
* Evidencija održanih znanstvenih, stručnih i popularizacijskih događanja na Fakultetu
* Evidencija članova Zajednice prijatelja Fakulteta
* Evidencija polaznika programa cjeloživotnog učenja
* Evidencija interinstitucionalnih ugovora o suradnji i praćenje njihove realizacije
* Evidencija vijesti i najava s web stranice Fakulteta
* Priprema i oblikovanje opisa kolegija za prijevod na engleski jezik
* Oblikovanje prijevoda kompletnog studijskog programa za objavljivanje pojedinačnih kolegija u ponudi Erasmus +predmeta na Sveučilištu na engleskom jeziku
* Slanje obavijesti (mailom) i pozivnica (redovnom poštom) za kolokvije i gostujuća predavanja

**II. Usavršavanje i edukacija zaposlenika:**

* Antonija Pranjković sudjelovala je u petak, 18. studenoga 2016. godine, u Osijeku, na Konzultacijama o radu u sustavu Mozvag u organizaciji Agencije za znanost i visoko obrazovanje, u Osijeku.
* Antonija Pranjković sudjelovala je u ponedjeljak, 19.prosinca 2016. godine, u Zagrebu, na I. sastanku Mreže jedinica za kvalitetu (CROQANet) u organizaciji Agencije za znanost i visoko obrazovanje.
* Antonija Pranjković sudjelovala je u utorak, 28. veljače 2017. godine u Osijeku na I. sjednici Centra za kvalitetu Sveučilišta J. J. Strossmayera u Osijeku u akademskoj godini 2016./2017.
* Antonija Pranjković i Šimo Šokčević sudjelovali su u ponedjeljak 6. ožujka 2017. godine u Osijeku na sastanku dekana i voditelja ureda za kvalitetu s ravnateljicom AZVO-a prof. dr. sc. Jasminom Havranek.
* Antonija Pranjković sudjelovala je u ponedjeljak, 20. ožujka 2017. godine u Osijeku na sastanku i radionici na temu Implementacija novih Standarda i smjernica za osiguravanje kvalitete u europskom prostoru visokog obrazovanja (ESG) u organizaciji AZVO-a.
* Antonija Pranjković sudjelovala je u četvrtak, 6. travnja 2017. godine u Osijeku na radionici o iskustvima Erasmus+ razmjene za nenastavno osoblje u organizaciji Centra za kvalitetu Sveučilišta J. J. Strossmayera u Osijeku.
* Antonija Pranjković sudjelovala je u utorak, 5. lipnja 2017. godine u Zagrebu na II. sastanku Mreže jedinica za kvalitetu (CROQANet) u organizaciji Agencije za znanost i visoko obrazovanje.
* Antonija Pranjković sudjelovala je u srijedu, 20. rujna 2017. godine u Osijeku na sastanku djelatnika ureda za kvalitetu na sastavnicama Sveučilišta – primjer dobre prakse Ekonomskog fakulteta u Osijeku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antonija Pranjković, voditeljica ureda

za unaprjeđenje i osiguranje kvalitete visokog obrazovanja, znanost, projekte i međunarodnu suradnju